text: Pind mødte politifolk og praktiske hjælpere på lynbesøg i Padborg
  10 september 2015 kl. 18.02
  Under et lyn-besøg i Padborg sent torsdag eftermiddag mødte justitsminister Søren Pind (V) en række af de mange politifolk og praktiske hjælpere, der har haft hektisk travlt, siden den voldsomme flygtningestrøm tog sin begyndelse søndag.
  Mens Søren Pind var i Padborg passerede dagens 7. tog fra Tyskland. Det var fyldt med flygtninge - men ingen ønskede at søge asyl, da politiet gik gennem toget.
  Det var da også et tomt opsamlingscenter på Frøslev-Padborg Skole, som Søren Pind fik at se, da flygtningene tidligere på dagen var søgt mod stationen og taget toget videre mod København.
  Justitsministeren fik dog lejlighed til at møde de mange hjælpere på opsamlingsstedet, ligesom han på politiets Udlændingekontrolafdeling talte med en række af de politifolk, der har været med at til håndtere de mange hundrede flygtninge, der har passeret Padborg siden søndag.
  
  